единствено рамото в тази валута;
 —
 когато Делегиран регламент (ЕС) 2015/61 позволява нетиране, то се прилага единствено към потоци в тази валута;
 —
 когато за даден поток има възможности за избор на различни валути, кредитната институция определя валутата, в която е вероятно да възникне потокът, и докладва позицията само в тази отделна валута.
 9.
 Посочените в колона 0040 на образец C 73.00 от приложение XXIV стандартни тегла са тези, които са определени по подразбиране в Делегиран регламент (ЕС) 2015/61 и са предоставени тук единствено за информация.
 10.
 Образецът съдържа информация за обезпечените ликвидни потоци, посочени като „обезпечени кредитни сделки и сделки, обусловени от капиталовия пазар“ в Делегиран регламент (ЕС) 2015/61, и за изчисляването на ОЛП, както е определено в посочения регламент. Когато тези сделки са извършени с пул от обезпечения, идентификацията на конкретните активи, предоставени в залог като обезпечение за целите на докладването в настоящия образец, се извършва в съответствие с категориите ликвидни активи, определени в дял II, глава 2 от Делегиран регламент (ЕС) 2015/61, като се започне от най-ниско ликвидните активи. Същевременно при сделки с различни остатъчни срокове до падежа, извършени с пул от обезпечения, по-ниско ликвидните активи се отнасят първо към сделките с най-дългите остатъчни срокове до падежа.
 11.
 За замяната на обезпечения е предвиден отделен образец — C 75.01 от приложение XXIV. Операциите по замяна на обезпечения, които представляват сделки с обезпечение спрямо обезпечение, не се докладват в образец за изходящия поток C 73.00 от приложение XXIV, който обхваща единствено сделки с парични средства спрямо обезпечения.
 1.2. Специални бележки относно сделки със сетълмент и форуърдно начало
 12.
 Кредитните институции докладват изходящи потоци, произтичащи от репо сделки с форуърдно начало, обратни репо сделки и операции по замяна на обезпечения, които започват в рамките на 30-дневния период и имат падеж извън рамките на 30-дневния период, при които първоначалното рамо генерира изходящ поток. В случай на обратни репо сделки, размерът, който трябва да се предостави в заем на контрагент, се разглежда като изходящ поток и се докладва в позиция 1.1.8.6., без да се включва пазарната стойност на актива, който трябва да се получи като обезпечение, и след прилагане на съответното процентно намаление на отношението на ликвидно покритие (ОЛП), ако активът е определен като ликвиден актив. Ако сумата, която трябва да се предостави в заем, е по-малка от пазарната стойност на актива (след процентно намаление на ОЛП), който трябва да се получи като обезпечение, разликата се докладва като входящ поток. Ако обезпечението, което трябва да се получи, не отговаря на условията за ликвиден актив, изходящият поток се докладва изцяло. При репо сделки, при които пазарната стойност на актива, който трябва да се предостави като обезпечение след прилагане на съответното процентно намаление на ОЛП (ако активът се определя като ликвиден актив), е по-голяма от паричната сума, която трябва да се получи, разликата се докладва като изходящ поток в посочения по-горе ред. Ако сумата, която трябва да се получи, е по-голяма от пазарната стойност на актива (след процентно намаление на ОЛП), който трябва да се предостави като обезпечение, разликата се докладва като входящ